مصر کے مفتی: دھشت گرد «مفسد فی‌الارض» ہیں

مصر کے مفتی نے رفح کے دھشت گردانہ سانحہ کی شدید مذمت کرتے ہوئے کہا کہ دھشت گروہ اور ان سے متعلق تمام افراد «مفسد فی‌الارض» کا مصداق ہیں ۔

خبر کا کوڈ: ۴۲۸۹۲۱

تاریخ: ۰۸ مهر ۲۰۱۷ - ۲۳:۵۰

رسا نیوز ایجنسی کی رپورٹ کے مطابق، مصر کے مفتی شوقی علام نے اپنے صادر کردہ پیغام میں رفح کے دھشت گردانہ سانحے جو دسیوں افراد کے حاں بحق اور زخمی ہونے والے سبب بنا کی شدید الفاظ میں مذمت کی ۔

انہوں نے مصر میں امنیت کے قیام میں سیکوریٹی مراکز کی شجاعت اور فداکاری کو سراہا اور کہا کہ دھشت گرد گروہ ہر وقت اور ہر مقام کو ویران کرنے کے درپہ ہیں لہذا ان کا ڈٹ کر مقابلہ کرنا اور ان کا منھ توڑ جواب دنیا ضروری ہے ۔

مصر کے مفتی نے دھشت گردی اور افراطیت کے مقابل عالمی سماج کو اتحاد و یکجہتی کی دعوت دی اور کہا: مصر کی عوام بھی دیگر ملتوں کے مانند دھشت گردی اور شدت پسندی کے مقابلے میں کھڑی ہے اور عالم اسلام کو مزید ویران ہونے سے روکنے کی خواہاں ہے ۔

اس سنی عالم دین نے حالیہ دھشت گردانہ حملے میں مارے جانے والے گھرانوں کو تعزیت پیش کی اور کہا: دھشت گرد گروہ تشنہ قتل و خونریزی ہیں ، یہ کسی بھی دین ، مذھب ، آئین و قانون اور حتی اخلاقی قوانین کی مراعات نہیں کرتے ، یہ «مفسد فی‌الارض» ہیں اور دنیا و آخرت میں خداوند متعال کے مورد لعن و نفرین ہیں ۔

واضح رہے کہ مصر کے صحرائے سینا کے رفح علاقے میں ہونے والے دھشت گردانہ حملے میں   مصر کے 26 فوجی حاں بحق اور متعدد زخمی ہوگئے ، اس حملے کی ذمہ داری دھشت گرد گروہ داعش نے قبول کی تھی ۔/۹۸۸/ ن۹۳۰/ ک۲۹۲